SMPC เผยงบฯ Q3/58 กำไรลดลง 21% หลังจากยอดขายลด-ค่าใช้จ่ายเพิ่ม
SMPC เผยงบฯ Q3/58 กำไรลดลง 21% หลังยอดขายลด-ค่าใช้จ่ายเพิ่ม โดยงบฯ Q3/58 กำไรสุทธิ 88.60 ลบ. ลดลง 21% จากปีก่อนที่มีกำไร 112.66 ลบ. ขณะที่ งวด 9 เดือนมีกำไร 302.16 ลบ. เพิ่มขึ้น 24% จากปีก่อนที่มีกำไร 244.10 ลบ.
10 พ.ย. 2558

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 88.60 ล้านบาท หรือมีกำไรสุทธิ 0.17 บาทต่อหุ้น ลดลง 21% จากช่วงเดียวกันของปีก่อนที่มีกำไรสุทธิ 112.66 ล้านบาท หรือมีกำไรสุทธิ 0.21 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 302.16 ล้านบาท หรือ 0.57 บาทต่อหุ้น เพิ่มขึ้น 24% จากช่วงเดียวกันของปีก่อนที่มีกำไรสุทธิ 244.10 ล้านบาท หรือ 0.46 บาทต่อหุ้น
โดยผลการดำเนินงวด 3 ที่มีกำไรลดลง เนื่องจากยอดขายที่ลดลง และค่าใช้จ่ายในการบริหารเพิ่มขึ้น เนื่องจากปีนี้มีการเปลี่ยนแปลงการบันทึกบัญชีโบนัสพนักงานจากเดิมบันทึกเมื่อจ่ายจริงเป็นทยอยรับรู้ตามผลประกอบการ และค่าใช้จ่ายในการปรับปรุงถนนสาธารณะบริเวณหน้าโรงงาน